open-index/open-wikipedia-markdown huggingface dataset:
Freestyleskyen op de Olympyske Winterspullen 2014

De **[[Olympyske Winterspullen 2014|XXIIe Olympyske Winterspullen]]** waarden fan 7 oant en mei 23 febrewaris 2014 hâlden yn Sotsjy, yn Ruslân.
It freestyleskyen hie plak yn de *Rosa Khutor Extreme Park*.

## Utslaggen
### Aerials

### Halfpipe

### Moguls

### Ski cross

### Slopestyle

## Medaljespegel
De top-7 fan lannen dy't by it freestyleskyen medaljes wûn ha tidens de Olympyske Winterspullen fan 2010.
Noardske kombinaasje op de Olympyske Winterspullen 2014

De **[[Olympyske Winterspullen 2014|XXIIe Olympyske Spullen]]** waarden fan 7 oant en mei 23 febrewaris 2014 hâlden yn Sotsji, yn Ruslân.  It Noardske kombinaasje hie plak op de *RusSki Gorki Jumping Center* De start fan it skyrinnen wie tidens dizze Olympyske noardske kombinaasje foar it earst ûnder de skâns fan it skânsspring ûnderdiel.

## RusSki Gorki Jumping Center
De RusSki Gorki Jumping Center waard boud yn 2012 foar de Olympyske Winterspullen fan 2014. De grutte delgong hie in K-punt fan 125 meter en de gewoane delgong hie in K-punt fan 95 meter. Der wie plak foar 9.600 taskôgers. 

## Utslaggen
#### Grutte delgong + 10 km Skyrinne

#### Gewoane delgong + 10 km Skyrinne

#### Lannen

## Medaljespegel
De top-4 fan lannen dy't by de noardske kombinaasje medaljes wûn ha tidens de Olympyske Winterspullen fan 2014.
Iishockey op de Olympyske Winterspullen 2014

De **[[Olympyske Winterspullen 2014|XXIIe Olympyske Spullen]]** waarden fan 7 oant en mei 23 febrewaris 2014 hâlden yn Sotsji, yn Ruslân. 
De finale fan it iishockey wie yn it *Bolsjoj Iispaleis*.

## Lokaasjes
De wedstriden yn de groepsfaaze fan it iishockey tidens de Olympyske Simmerspullen 2012 waarden spile op de folgjende lokaasjes.

## Manlju
### Groepsfase
#### Groep A

#### Groep B

#### Groep C

### Play-Offs

### Kwartfinales

### Heale finales

### Brûnzen finale

### Finale

## Einrangskikking

## Froulju
### Groepsfase
#### Groep A

#### Groep B

### Kwartfinales

### Heale finales

### Brûnzen finale

### Finale

## Einrangskikking
Slidehockey op de Paralympyske Winterspullen 2014

De **[[Paralympyske Winterspullen 2014|XXIIe Paralympyske Spullen]]** waarden fan 7 oant en mei 23 febrewaris 2014 hâlden yn Sotsjy, yn Ruslân. De finale fan it slidehockey wie yn de *Sjajba Arena*.

## Manlju
### Groepsfaze
#### Groep A

#### Groep B

### Heale finales

### Brûnzen finale

### Finale

## Einrangskikking
Washingtonmar

De **Washingtonmar** (Ingelsk: *Lake Washington*) is in swietwettermar beëasten de stêd Seattle yn de steat Washington, Feriene Steaten. 

It is de grutste mar yn King County en nei de Chelan Mar de grutste natuerlike mar yn Washington. De grutste sydrivieren binne de Sammamish yn it noarden en de Cedar yn it suden. It útstreamende wetter is it Lake Washington Ship Canal.
Yn it westen oan de mar leit Seattle, yn it noarden Kenmore, yn it easten Kirkland en Bellevue en yn it suden Renton. Yn de mar leit it eilân Mercer Island mei it lykneamde plak. 
De mar hat in oerflak fan 88 km² en is 35 km lang fan noard nei súd. De mar hâldt 3 km³ wetter en hat in trochsneed djipte fan 33 m; it djipste plak is 65 m. It wetterpeil leit sa'n 5 m boppe seenivo. De mar waard foarme troch in gletsjer yn it Jongpleistoseen. Dêrom is de mar lang en smel. 
Yn 1854 stelde Thomas Mercer foar om de mar nei de earste presidint George Washington te ferneamen, kreksa as it Washington Territorium dat himsels yn 1853 fan it Oregon Territorium ôfskiede. In eardere namme wie de Duwamisj namme *Xacuabš*, dat yn harren sprake Lushootseed letterlik 'in grutte hoemannichte wetter' betsjut. 
Yn 1916 waard it Lake Washington Ship Canal dold fan de mar nei de baai Puget Sound foar in bettere boatferbining mei de iepen see. Nei it reekommen hjirfan sakke it wetterpeil fan it mar hast 3 m. Foar it iepenjen fan it kanaal wie de rivier de Sammamish wie de wichtichste wettertafier, mar troch it ferleegjen fan it wetterpeil ferlege de wettertafier ek. As part fan it skipkanaal waard de rivier de Cedar de wichtichste wettertafier. De Black River, dat foar it kanaal de útstreamende rivier fan de mar wie. Fia de rivier de Duwamish dy yn de Elliott Bay útmûnet. Nei it kanaal ree wie ferdrûge de Black River hielendal. 

## Rivieren
Rivieren en kreken dy't yn de mar útmûnje:
*Sammamish
*Cedar
*Taylor Creek
*Ravenna Creek
*Thornton Creek
*Kelsey Creek
*Juanita Creek
*Coal Creek
*May Creek
*Yesler Creek

## Brêgen

Om't de boaiem fan de mar djip en modderich is binne der driuwende brêgen oer de mar oanlein, te witten:
*Evergreen Point Floating Bridge, offisjeel de 'Governor Albert D. Rosellini Bridge' rint fan de wyk Montlake yn Seattle nei Medina dêr't State Route 520 oerhinne rint. Dizze brêge is de langste driuwende brêge yn de wrâld. 
*Lacey V. Murrow Memorial Bridge, earder it Lake Washington Floating Bridge is de twads langste driuwende brêge yn de wrâld. 
*Third Lake Washington Bridge, offisjeel de 'Homer M. Hadley Memorial Bridge' is de fyfd langste driuwende brêge yn de wrâld. Oer dizze brêge en de Lacey V. Murrow Memorial Bridge rint de Interstate 90 fan de wyk Mount Baker yn Seattle nei Mercer Island. 
De East Channel Bridge rint fan Mercer Island nei Bellevue, dêr't de Interstate 90 fierder oer rint. 

## Plakken oan de mar

Plakken dy't oan de mar lizze fanôf it westen mei de klok mei:
*Seattle
*Lake Forest Park
*Kenmore
*Kirkland
*Yarrow Point
*Hunts Point
*Medina
*Bellevue
*Beaux Arts Village
*Newcastle
*Renton
*Mercer Island, leit op it lykneamde eilân yn 'e súdlike helte fan de mar.
Py (wiskunde)

It getal **π**, soms skreaun as **py**, is in wiskundige konstante, mei yn desimale notaasje de getalswearde 3,141 592 653... Dy wearde is de ferhâlding fan omtrek en diameter fan in sirkel.
Daan Breeuwsma

**Daan Breeuwsma** (It Hearrenfean, 29 desimber 1987) is in Fryske shorttracker.
Yn 2014 die er mei oan de Olympyske Winterspullen.
Rianne de Vries

**Rianne de Vries** (It Hearrenfean, 14 desimber 1990) is in earder Frysk shorttracker. 
Yn 2014 en 2018 soe se mei dwaan oan de Olympyske Winterspullen mar bleau se oan de kânt as reserve. Yn 2022 by de Olympyske Winterspullen yn Peking makke de Vries dochs har debút op de Olympyske winterpullen en wol op de 1500 meter.
Hillige Geasttsjerke (Kopenhagen)

De **Hillige Geasttsjerke** (Deensk: *Helligåndskirken*) is in lutherske parochytsjerke yn it sintrum fan de Deenske haadstêd Kopenhagen.

## Skiednis
Fan 1450 oant de reformaasje wie de tsjerke in kleastertsjerke fan de minderbruorren. By de grutte stedsbrân yn 1728 waard de hiele âlde ynrjochting fan de tsjerke ferneatige. De tsjerke waard op 'e nij boud en op 30 novimber 1732 wer ynwijd.    

It Hillige Geasthûs (*Helligåndshuset*), in gebou dat grinzget oan de tsjerke en ea tsjinst die as hospitaal, is it grutste noch besteande midsiuwske bouwurk fan Kopenhagen. It gebou is eigendom fan de tsjerke en wurdt tsjintwurdich brûkt foar útstallings.

De Hillige Geasttsjerke is ferbûn mei de Grienlânske mienskip fan Kopenhagen. Ienris yn 'e moanne wurde hjir tsjinsten yn 'e taal fan Grienlân, it Inuktitut, fierd.  


Helligaandskirken Copenhagen porch.jpg|*Portaal*
Helligaandskirken Copenhagen tower1.jpg|*Toer*
Helligåndshuset Copenhagen northwest.jpg|*Hillige Geasthûs*


## Ynrjochting
De tsjerke hat in rike ynrjochting. It neamen wurdich binne benammen:

* it alter;
* de kânsel;
* it moderne doopfont;
* it histoaryske doopfont.  

## Oargel
It oargel waard yn 1879 troch de oargelbouwer Knud Olsen boud. Yn 1986 waard it oargel troch Marcussen & Søn (Aabenraa) oerarbeide en fergrutte. It instrumint hat hjoeddedei 75 registers ferdield oer fjouwer klavieren en pedaal. De spyltraktueren binne mechanysk, de registertraktueren elektrysk. 

## Ofbylden

Helligaandskirken Copenhagen interior from altar wide.jpg|*Ynterieur* 
Helligaandskirken Copenhagen pulpit detail.jpg|*Detail kânsel*
Helligaandskirken Copenhagen font 2.jpg|*Nij doopfont*
Helligaandskirken Copenhagen font old.jpg|*Alde doopfont*


Helligaandskirken Copenhagen painting Annunciation.jpg|*Ferkundiging*
Helligaandskirken Copenhagen organ.jpg|thumb|*It grutte oargel*
Helligaandskirken Copenhagen altar.jpg|thumb|*Alter*

## Keppeling om utens
*  Side fan de Hillige Geasttsjerke
*  Ofbylden
Kristiaan VI fan Denemark

**Kristiaan VI** (Kopenhagen, 30 novimber 1699 - Hørsholm, 6 augustus 1746) wie yn it tiidrek 1730-1746 kening fan Denemark en Noarwegen, hartoch fan Sleeswyk en Holstein en greve fan Oldenburg en Delmenhorst.

Under it regear fan Kristiaan IV hie Denemark te lijen fan minne ekonomyske tiden. Oan de oare kant hoegde it keninkryk sûnt lange tiid gjin kriich te fieren. Syn styl fan regearjen wie absolutistysk. Yn Kopenhagen liet de kening de Kristiaansboarch bouwe.    

De kening en syn frou wiene tige fromme minsken, itjinge foar it Deenske folk in ferplichte tsjerkegong ta gefolch hie. 

Op 6 augustus 1746, ien dei foar de fiering fan syn suveren houliksjubileum, ferstoar de kening op Slot Hirschholm. Kristiaan VI waard byset yn de domtsjerke fan Roskilde en opfolge troch syn soan Freark V.

## Famylje
De kening wie troud mei Sophie Magdalene fan Brandenburg-Kulmbach. Ut it houlik waarden trije bern berne: 

* Freark V (* 31 maart 1723; † 14 jannewaris 1766), kening fan Denemark
* Louise (* 19 juny 1724; † 20 desimber 1724), prinsesse fan Denemark
* Louise (* 19 oktober 1726; † 8 augustus 1756), hartoginne fan Saksen-Hildburghausen.

## Foarâlden
Kristiaanstsjerke (Kopenhagen)

De **Kristiaanstsjerke** (Deensk: *Christians Kirke*) is in lutherske tsjerke yn Christianshavn, in stedsdiel yn de Deenske haadstêd Kopenhagen. De tsjerke waard boud yn rokokostyl troch de ferneamde arsjitekt Nicolai Eigtved tusken 1754 en 1759. Yn it foarste plak is it gebou in plak dêr't it Wurd fan God preke wurdt, mar dêrnjonken wurde der ek foarstellings en konserten jûn.

## Skiednis

De tsjerke, dy't reekaam yn 1758, waard yn opdracht fan 'e Dútske mienskip boud en tsjinne oant 'e ein fan de 19e iuw as tsjerke fan 'e Dútske minderheid fan Christianshavn. Yn dy tiid waard it gebou *Frederiks Deutsche Kirche* (*Frederiks Tyske Kirke*) neamd.    

Yn 1901 waard de tsjerke yn gebrûk nommen as in gewoane Deenske parochytsjerke en krige it de hjoeddeiske namme, in ferneaming nei kening Kristiaan VI dy't yn 1611 it distrikt Christianshavn stifte. 

## It gebou
De tsjerke is in ûntwerp fan Nicolai Eigtved. De arsjitekt stoar lykwols noch ear't de bou útein set wie yn 1754. Syn skoansoan Georg David Anthon naam neitiid de boulieding oer. It grûnplan fan 'e tsjerke is rjochthoekich en it gebou hat in toer oan 'e noardkant. De toer is 70 meter heech en hie ynearsten gjin spits. Dy waard yn 1769 troch Georg David Anthon tafoege.

## Ynrjochting
It ynterieur is yndield as in echte protestantske preektsjerke. Lâns de noardlike, westlike en eastlike muorren binne oer de hiele hichte galerijen fan trije ferdjippings oanbrocht. Oan de súdlike muorre stiet it alter. Alter, preekstoel en oargel foarmje ien gehiel. Foar it alter oer oan de oare kant fan it skip is boppe de yngong de keninklike lôzje. Lofts fan it alter stiet in doopfont fan Noarsk moarmer. Achter it alter waard de sakristy boud. De tsjerke hat plak foar likernôch 1.000 minsken.   

## Krypt
Under it hiele tsjerkeskip rint in grutte krypt. De krypte hat 48 grêfromten en wurdt sûnt de bou oant hjoeddedei noch jimmeroan brûkt.

## Ofbylden

Christians Kirke Copenhagen altar pulpit organ.jpg|Alter-kânsel-oargel
Christians Kirke Copenhagen kings chair.jpg|keninklike lôzje


Christians Kirke Copenhagen interior across.jpg|ynterieur
Christians Kirke Copenhagen crypt from entrance.jpg|krypte


## Keppeling om utens
*  Side fan de Kristiaanstsjerke
Tsjerke fan Holmen (Kopenhagen)

De **Tsjerke fan Holmen** (Deensk: *Holmens Kirke*) is in tsjerke yn it sintrum fan Kopenhagen, Denemark. 

## Skiednis
De tsjerke waard yn 1563 as in smidderij boud en yn 1619 troch kening Kristiaan IV feroare yn in tsjerke foar it personiel fan de Keninklike Marine. Yn 1614 waard de tsjerke troch de Deenske hofarsjitekt Leonhard Blasius fergrutte ta in krústsjerke. Yn de jierren 1705-1708 waard der in kapel oan de tsjerke tafoege, dêr't de ferneamde Deenske seeheld Niels Juel (1629-1697) mei syn frou en twa soannen yn byset waard.

De grutte stedsbrannen fan Kopenhagen fan 1728 en 1795 kamen net oan de Tsjerke fan Holmen ta. De Sweedske bombardeminten yn 1659 en de Ingelske bombardeminten yn 1807 op Kopenhagen brochten allinnich lichte skea oan it gebou.

Keningin Margareta II waard op 14 maaie 1940 yn dizze tjerke doopt en troude hjir op 10 juny 1967 mei prins Hindrik. 

De namme fan de tsjerke ferwiist nei it doedestiidske eilân *Holmen* (ek: *Bremerholm*), dat yn de 16e iuw feroare waard yn in troch in grêft omsluten skiereilân. Op it skiereilân stifte kening Kristiaan III in skipmakkerij. Mei de ferhuzing fan de skipmakkerij nei Nyholm op Christianshavn krige it gebiet de namme fan *Gammelholm*, in namme dy't net in protte brûkt wurd. De grêft, *Holmens Kanal*, waard yn de jierren 1860 tichtsmiten en libbet troch yn de namme fan de strjitte *Holmens Kanal*.   

## Ynrjochting
* It ryk bewurke alter fan ikehout waard yn 1691 makke troch Abel Schrøder;
* De kânsel út 1692 is ek it wurk fan Abel Schrøder;
* De behuzing fan it oargel datearret fan 1738; it oargel sels waard troch Marcussen & Søn yn 1956 ynboud en hat 56 registers. 
* It âlde doopfont waard yn 1646 makke;
* De tsjerke besit in rige oan grêfmonuminten.

## Ofbylden

Ofbyld:Holmens Kirke Copenhagen interior from altar.jpg|Ynterieur
Ofbyld:Holmens Kirke Copenhagen organ2.jpg|Oargel
Ofbyld:Holmens Kirke Copenhagen altar 2.jpg|Alter
Ofbyld:Holmens Kirke Copenhagen pulpit.jpg|Kânsel
Ofbyld:Holmens Kirke Copenhagen epitaph k06.jpg|Epitaaf
Ofbyld:Store Gravkapel2 Holmen.JPG|Grêfkapel
Ofbyld:Niels Juel gravmæle.JPG|Grêfmonumint Niels Juel


## Keppeling om utens
*  Side fan Tsjerke fan Holmen
Alfred von Schlieffen

**Alfred Graf von Schlieffen** (Berlyn, 28 febrewaris 1833 – dêre, 4 jannewaris 1913) wie in Dútsk militêr, it lêst fjildmaarskalk. 

Hy wie in soan fan in Prusysk generaal-majoar, út in âld aadlik laach. Hy studearre rjochten oan de Universiteit fan Berlyn en sette earst letter út ein mei in militêre karriêre. As stêfoffisier die er mei oan was de Prusysk-Eastenrykske Oarloch fan 1866 en de Frânsk-Prusyske Oarloch fan 1870. Hy tsjinne totaal 53 jier. In 1868 boaske er mei syn nicht grevinne Anna Schlieffen. Sy krigen ien sûn bern, mar nei de berte fan harren twadee stoar Anna. Dêrnei lei er him folslein ta op it militêr-wêzen.

Schlieffen wie haad fan de Dútske Generale Stêf tusken 1891 en 1905. Yn dy perioade waard earst it Frânsk-Russyske ferdrach sletten yn in 1894 en tsien jier letter de Entente cordiale tusken Frankryk en Grut-Brittanje. Dútslân wie bang om ynsletten te wurden fan fijannige steaten (*Einkreisung*).

Schlieffen krige sadwaande opdracht om in oanfalsplan te ûntwerpen, wêrmei't Frankryk yn op syn meast seis wiken útskeakele wurde koe. Dat wie nammentlik de tiid dy't Ruslân nedich hie om it leger te mobilisearjen. Yn 't earstoan woe Schlieffen Frankryk de Fogezen oanfalle, mar letter betocht er dat it better wie om dat oer it neutrale Belgje te dwaan.

It Von Schlieffenplan wie klear yn 1905 en waard de basis fan de Dútske strategy by ít útbrekken fan de Earste Wrâldkriich.

Yn 1911 waard Schlieffen beneamd ta fjildmaarskalk.
Paleis fan Justysje (Ljouwert)

**Paleis fan Justysje Ljouwert** is in gerjochtsgebou yn Ljouwert.

It neoklassisistyske gebou út 1851 is in ûntwerp fan Thomas Adrianus Romein. De foargevel hat in Korintyske pyldergeanderij en in fronton mei it Rykswapen. Fan stedsarsjitekt Romein is ek it Beurs- en waachgebou út 1880.

It Paleis waard oarspronklik boud foar it provinsjaal gerjochtshôf. Oant twa kear ta is dit gebou werboud nei in ferwoastgjende brân. Mar njoggen jier nei de bou baarnde it gebou folslein ôf. Nei't it fannijs bou wie barde itselde op 7 febrewaris 1919. In oanbaarnd pantsje brij wie de oarsaak.
Doe 't de Dútsers har yn 1945 weromlutsen, besochten se dit gebou te ferneatigjen. De skea bleau lykwols beheind.

It Paleis fan Justysje oan de westside fan it Wilhelminaplein is ien fan de twa lokaasjes dêr’t it gerjochtshof fan Ljouwert sit. De oare fêste sittingslokaasje is it paleis fan justysje Arnhem. It oare gerjochtsgebou is it Hofkertier út 1994 fan arsjitekt Abe Bonnema oan de súdside fan it Saailân Dêr't in soad fan de riedshearen en meiwurkers harren keamer hawwe.


Ofbyld:Paleis fan Justysje, brân 1919.jpg|It Paleis fan Justysje yn Ljouwert yn 'e brân, 1919


## Keppelingen om utens
* Gerjochtshof Ljouwert
* ''Reconstructie: hoe in Leeuwarden het Paleis van Justitie in brand vloog door een pannetje pap'', *Leeuwarder Courant*, 6 febrewaris 2019
Brugmans

*Antonius Brugmans, heechlearaar wis- en natuerkunde (Ryksuniversiteit Grins)
*Ieb Brugmans, histoarikus
*Hendrik Brugmans, taalkundige
*Henri Johan Frans Willem Brugmans (1884-1961), Belgysk filosoof en heachlearaar pedagogyk en psycholooch
*Sebald Justinus Brugmans, Nederlânsk dokter en botanikus
Reginald Fessenden

**Reginald Aubrey Fessenden** (Bolton-Est, Quebec, 6 oktober 1866 – Flatts Village, Bermuda, 22 july 1932) wie in Kanadeesk yngenieur en útfiner. Hy wurdt beskôge as de grûnlizzer fan de moderne radiotechnology meidat er de metoade fan amplitudemodulaasje (AM) ûntduts. It grutste part fan syn wurk died er yn 'e Feriene Steaten en hy makke ek oanspraak op it Amerikaanske steatsboargerskip fanwegen syn yn Amearika berne heit. 

Hy ûntfong yn syn libben sa'n 500 patinten op ûnderskate mêden, benammen oangeande radio en sonar. Ta syn prestaasjes hearden de earste útstjoering fan spraak fia de radio (1900) en de earste radiotelegrafyske kommunikaasje yn twa rjochtingen oer de Atlantyske Oseaan (1906). Yn 1932 melde er dat er ein 1906 ek de earste radio-útstjoering fan amusemint en muzyk makke, hoewol 't in tekoart oan ferifiearbere details laat hat ta twivels oer dy bewearing.

## Earbetoan
It Kanadeeske regear, fertsjintwurdige troch de minister dy't ferantwurdlik wie foar de *Historic Sites and Monuments Board of Canada*, eare Fessenden foar syn wurk op 20 maaie 1943 en ferklearre him ta *"Person of National Historic Significance"*. 

Fessenden syn hûs yn Newton, Massachusetts stiet sûnt 1976 op de list fan *National Historic Landmarks* yn it *National Register of Historic Places* ûnder de namme *Reginald A. Fessenden House*.
Caspar David Friedrich

**Caspar David Friedrich** (Greifswald, 5 septimber 1774 – Dresden, 7 maaie 1840) wie in Dútsk skilder en tekener út it tiidrek fan de romantyk. Yn 1798 ferfear er nei Dresden en dêr bleau er syn hiele libben. Hyn wie befreone mei dichter-skriuwer Goethe en skriuwer Novalis.

Friedrich en syn freon Philipp Otto Runge hawwe foar in fernijing yn de byldzjende keunst soarge, al wie dat net mei opset sin. Hy wie fasinearre troch it mistike en hie omtinken foar it riedsel fan it libben. Wêr't it lânskip earder fral in dekôr wie, joech hy it in siel en makke de natuer ta klankboerd fan minsklik fielen.

## Biografy yn jiertallen

**1774** Wurdt berne yn Greifswald by de Eastsee, as seisde soan fan in sjippesieder.
**1787** Sakket troch it iis en wurdt rêden troch syn broer, dy't sadwaande sels ferdrinkt. It sil in libbenslang trauma wurde.
**1794-1798** Stúdzje oan de Akademy fan Kopenhagen.
**1798** Set him nei wenjen yn Dresden en fertsjinnet jild mei it skiderjen fan stedsgesichten.
**1808** Stalt it "Tetchener Altar" út, in alterstik mei it lânskip sintraal ynstee fan it lijensferhaal. Dat jout in soad opskuor en der komt in grut debat op gong  oer de romantyske keunst.
**1810** Wurdt hieltiid ferneamder. Goethe besiket it atelier fan Friedrich, de kroanprins van Prusen keapet twa skilderijen.
**1813** De Frânsken besette Dresden. Friedrich bringt patriottyske ferwizings yn syn skilderijen oan. 
**1818** Boasket oan Caroline Bommer. Sy krije trije bern. Gustav Adolf, de jongste, waard ferneamd nei de ferballe Sweedske kening Gustaaf IV Adolf fan Sweden
**1821** It Russysk hof keapet ferskate skilderijen. 
**1824** Wurdt professor oan de Akademy fan Dresden. Swierrichheden mei de sûnens.
**1835** Foar in part ferlamme nei in oerhaal. 
**1840** Stjert yn Dresden. Wurdt rillegau fergetten en earst begjin tweintichste iuw fannijs ûntdutsen.

## Galery

Ofbyld:Caspar David Friedrich - Landschaft mit Tempelruine.jpg|*Lânskip mei [[timpel]] en ruïne* (1797)
Ofbyld:Caspar David Friedrich - Der Mönch am Meer.jpg|*De muonts oan de see* (1808/1809)
Ofbyld:Caspar David Friedrich - Wanderer above the sea of fog.jpg|*De kuierder boppe de [[dize]]* (1818)
Ofbyld:Caspar_David_Friedrich_-_Das_Eismeer_-_Hamburger_Kunsthalle_-_02.jpg|*De Iissee* (1823/24)
Ofbyld:Caspar David Friedrich - Die Lebensstufen (ca. 1834).jpg|*De libbensstadiums* (1835)
Ofbyld:Caspar David Friedrich - Der Watzmann.jpg|*De [[Watzmann]]*


## Keppelings om utens
* Wurk fan Caspar David Friedrich - "Der Maler der Stille"
* It sjeny fan Caspar David Friedrich: German Art in the Hermitage Collection, The State Hermitage Museum
* Caspar David Friedrich en it Dútsk romantysk lânskip
Harold P. Brown

**Harold Pitney Brown** (Janesville, Wiskonsin, 16 septimber 1857 – Volusia, Floarida, 1944) wie de Amerikaanske útfiner fan de elektryske stoel.

Neidat er in haadartikel yn de New York Post skreaun hie oer in jongkeardel dy't dearekke doe't er in net isolearre telegraaftried mei wikselstroom oanrekke hie, waard er troch Thomas Edison ynhierd om te helpen by it ûntjaan fan de elektryske stoel.

Yn 1886 hie de steat New York in komitee oprjochte dy't bepale moast oft elektrisiteit in humaner foarm fan eksekúsje wie as ophinging. Omdat Edison op dat stuit yn in ferheftige konkurrinsjestriid mei George Westinghouse siet woe noch Edison, noch Westinghouse dat harren elektrysk systeem keazen wurde soe. Sy wiene benaud dat konsuminten itselde soarte elektisiteit yn 'e hûs hawwe woene dy't al brûkt waard foar it deadwaan fan misdiedigers.

Edison seach fuortendaliks dat er Brown goed brûke koe om wikselstroom yn diskeredyt te bringen troch te bewizen dat it wikselstroomprinsipe fan syn konkurrint folle gefaarliker wie as syn eigen lykstroomprinsipe. Dat hy ûntfong Brown mei in protte entûsjasme en wiisde him ta oan syn haadyngenieur Arthur Edwin Kennelly.

Om te bewizen dat eksekúsje mei wikselstroom de bêste metoade wie, deade Brown in hiele soad bisten, wêrûnder wylde hûnen, katten, hynders en sels in sirkusoaljefant (Topsy). De measte eksperiminten waarden útfierd yn Edisons laboratoarium yn West Orange, mar tegearre mei Edison die er it ek yn it iepenbier mei it each op de parse om te soargjen dat wikselstroom assosjearre waard mei elektrokúsje.

Meidat Edison perfoast woe dat de earste eksekúsje mei wikselstroom dien wurde soe, liet er Harold Brown yn it geheim wikselstroomgenerators fan Westinghouse yn de finzenis ynstallearje. Westinghouse hat noch besocht om fia de rjochter in ein te meitsjen oan dy foarm fan eksekúsje, door erop te wijzen dat elektrokúsje net altyd in flugge dea sonder pine fan gefolgen hat, mar syn berop waard ôfwiisd. Op 6 augustus 1890 waard William Kemmler mei de elektryske stoel (pynlik) deadien, meidat it earste besykjen mislearre en Kemmler pas - 17 sekonden letter - by de twadde stroomstjit stoar.

## Priis
* *Edward Longstreth Medal* fan it Franklin Ynstitút, 1899

## Keppeling om utens
*  In tiidline fan de elektryske stoel
Psou (rivier)

De **Ps<u>o</u>u** of **Psooe** (Abgazysk: Ҧсоу; Georgysk: ფსოუ; Russysk: Псоу) is in rivier fan sa'n 57 km yn de Westlike Kaukasus. De Psou is de grinsrivier tusken de Russyske kraj Krasnodar en de *[[de facto]]* ûnôfhinklike regio Abgaazje (*de jure* part fan Geörgje).

De rivier ûntsprigt op de skeante fan de 3256-meter hege Agepstaberch en streamt dêrnei troch de Grutte Kaukasus en mûnet út yn de Swarte See.
Darigold

**Darigold, Inc.** is in Amerikaanske suvelkoöperaasje dy't aktyf is yn de steaten Washington, Oregon, Idaho, Utah en it noarden fan Kalifornje. It haadkantoar stiet yn Seattle. Sa'n 500 molkfeeboeren, feriene yn de **Northwest Dairy Association**, binne eigeners fan de koöperaasje. De koöperaasje wie yn 1917 stifte en hiet doe de **United Dairymen's Association**. In wedstriid ûnder de boeren yn it betinken fan in nije namme yn 1920, kaam de namme **Darigold** nei foaren. Yn 1930 kocht it de  **Consolidated Dairy Products Company**. Yn 1999 waard de namme fan de koöperaasje feroare yn **Northwest Dairy Association** om syn posysje yn it fermerken better te meitsjen. De fabryksnamme waard feroare yn **WestFarm Foods**, dochs yn 2006 waard it wer werom feroare yn **Darigold**. Yn 2010 fúzjearre de koöperaasje mei de koöperaasje *Country Classic* út Montana. De jierlikse omset fan de koöperaasje is sa'n goed $2 miljard en in jierlikse produksje fan sa'n 3.000.000.000 liter molke.

## Keppeling om utens
* Darigold (offisjele webside)
* Northwest Dairy Association (offisjele webside)

## Boarnen, noaten en referinsjes
Newcastle (Washington)

**Newcastle** is in stêd yn King County yn de Amerikaanske steat Washington en heart by de **Eastside**, de eastlike part fan de stêdekloft fan Grut-Seattle. Neffens de folkstelling fan 2010 hie it 10.380 ynwenners en yn 2012 neffens in rûzing hie it 10.792 ynwenners.
It plak is neamd nei Newcastle upon Tyne yn Ingelân en wie in koalmynplakje dat stifte wie yn de 1870er jierren. Stienkoal wie ûntdutsen yn de Coal Creek yn 1863. De spoarwegen kamen al gau yn it plak en it waard in warber koalsintrum, wêr in protte Sineeske wurkers kamen te wurkjen. Yn 1963 sletten de koalminen dochs. Mear as 13 miljoen ton stienkoal totaal wie útgroeven út de minen.
Newcastle wie in gemeentefrij plak oant 30 septimber 1994 doe't it offisjeel in stêd waard.
It plak leit oan de súdeastkant fan it Washington Mar tusken Bellevue en Renton. De Interstate 405, de rûnwei of 'bypass' fan Seattle rint fan noard nei súd troch it plak hinne. It is benammen in sliepstêd fan Seattle. Troch it heuveleftich gea yn it plak hawwe der foar it goede útsicht in soad rikelju hûzen en is der in golfbaan mei útsicht oer it Washington Mar yn it plak.

## Keppeling om utens
*Offisjele webstee fan Newcastle
Jean Sibelius

**Johan "Jean" Julius Christian Sibelius** (Hämeenlinna, 8 desimber 1865 – Järvenpää by Helsinki, 20 septimber 1957) wie in Finsk komponist, muzykpedagooch en dirigint. Hy wie net allinne de bekendste Finske komponist, mar syn muzyk spile ek in wichtige rol yn de foarming fan de Finske nasjonale identiteit.

Jean Sibelius waard yn 1865 yn in Finsk-Sweedske famylje berne.

It hert fan Sibelius's oeuvre is it sântal symfonyen. Lykas ek Beethoven, brûkte Sibelius elts folgend wurk om syn persoanlike komposysjestyl fierder te ûntjaan. Syn wurken wurde noch hieltyd faak útfierd en opnaam; syn meast ferneamde komposysjes binne *[[Finlandia (Sibelius)|Finlandia]]*, *[[Valse Triste]]*, it *[[Fioelkonsert (Sibelius)|fioelkonsert]]*, de *[[Karelia-suite]]* en de *[[Swan fan Tuonela]]*, in part út syn *[[Lemminkäinen-suite]]*, mar hy skreau folle mear: sân symfonyën, goed hûndert lieten en geastlike muzyk. Sibelius liet him bot ynspirearje troch de Kalevala, it Finsk nasjonaal epos, bygelyks yn syn koarsymfony *Kullervo*. Ek ferwurke er, alhiel yn de geast fan it karelianisme, eleminten fan tradisjonele muzyk út Karelië yn syn wurken. De lêste tritich jier fan syn libben hat er gjin grutte komposysjes mear skreaun.

## Wurk
In list fan Sibelius syn wurk is ûnder oaren hjir en hjir te finen.

## Keppelings om utens
* Ferwizings fan de Sibelius Akademie (, )
* www.sibelius.fi – In protte ynformaasje oer syn libben en wurk ()
* It Sibeliusmuseum in Turku ()
Dirk van Hogendorp (1797-1845)

Mr. ** Dirk van Hogendorp** (Amsterdam, 18 desimber 1797 – Den Haach, 18 maart 1845), soan fan Gysbert Karel van Hogendorp, neef fan Dirk van Hogendorp, wie in Nederlânsk jurist. Hy stamme út it laach Van Hogendorp.

Van Hogendorp studearre rjochten yn Leien. Hy promovearre dêre yn 1822 ta doktor 'yn beide rjochten' (*Doctor iuris utriusque*). Yn syn stúdzje rekke beynfloede fan dichter Willem Bilderdijk. Yn 1830 waard van Hogendorp substitút-offisier by de rjochtbank yn Amsterdam. Letter waard er riedshear yn it Provinsjaal Gerjochtshof fan Súd-Hollân. Datselde jier boaske er syn folle nicht jkfr. Marianne Catherine van Hogendorp (1805-1878). Sy krigen mear as ien bern, ûnder oaren jkfr. Marianne van Hogendorp (1834-1909) en jkfr. Anna van Hogendorp (1841-1915), beide feministes en foarfjochters fan it frouljuskiesrjocht.

Simmer 1823 makke Dirk van Hogendorp mei syn freon Jacob van Lennep in fuotreis troch Nederlân. Beide holden van deze tocht deiboeken by; dat fan Van Lennep is letter útbrocht ûnder de titel *[[Nederland in den goeden ouden Tijd]]* (1943) en *[[Lopen met Van Lennep]]* (2000) besoarge troch Marita Mathijsen en Geert Mak. 
De lêste útjefte ferskynde fanwege de fan  Theo Uittenbogaard makke tiilevyzjerige *[[De Zomer van 1823]]* foar de RVU mei Geert Mak oer de fuotreis. 

Van Hogendorp stie altyd yn it skaad fan syn heit, de grûnlizzer fan de earste Nederlânske Grûnwet. 

It argyf fan Van Hogendorp oer It Reveil is opnaam yn de *Catalogus Kluit 1955* fan de bibleteek fan de Universiteit fan Amsterdam.
Ekofakt

In **ekofact** of **biofakt** is yn de archeology in objekt dat wol yn kontakt mei de minsk west hat, mar net troch de minsk makke is. Dat is it ûnderskied mei in artefakt. Ekofakten binne meast plantaardich, lykas oerbliuwsels fan nôt of stomoalkerrels. Under bepaalde omstannichheden kin plantaardich materiaal tige lang bewarre bliuwe. Dêrom kin mei bygelyks de radiokoalstofdatearring fêststeld wurde wannear't in bosk roaid is of wannear't earne ikkerbou begûn.
Jacobson-priis

De **Jacobson-priis** is in Nederlânske literatuerpriis dy't alle fiif jierren útrikt wurdt. De priis waard 1925 troch it Tollensfûns ynsteld ta neitins fan Jos. Jacobson, dy't it fûns in legaat skonken hie ornearre foar in letterkundige priis. De priis wurdt takend oan de wat âldere letterkundigen.

## List fan bekroanden
*2008 - Carel Peeters
*2002 - Sem Dresden
*1992 - Elisabeth Augustin
*1990 - Jan de Hartog
*1985 - Han G. Hoekstra
*1985 - Eric van der Steen
*1980 - Jeanne van Schaik-Willing
*1980 - Henriëtte van Eyk
*1975 - Annie Salomons
*1975 - J. C. J. van Schagen
*1970 - Willem Brandt
*1965 - Elisabeth Zernike
*1960 - Marie Schmitz
*1955 - Kees van Bruggen
*1950 - J. van Oudshoorn
*1945 - Frans Bastiaanse
*1940 - G. van Hulzen
*1940 - J.K. Rensburg
*1935 - Maurits Wagenvoort
*1930 - F. Smit Kleine
*1925 - Nine van der Schaaf

## Keppeling om utens
*Het Tollens-Fonds
Nederlânsk Forinsysk Ynstitút

It **Nederlânsk Forinsysk Ynstitút** (of **NFI**), earder it Gerjochtlik Laboratoarium, is in laboratoarium yn Nederlân dat forinsysk ûndersyk docht.

## Skiednis
Op 30 july 1945 waard by ministerieel beslút besletten ta it oprjochtsjen fan it *Gerechtelijk Laboratorium*. Trije jier letter, op 4 novimber 1948, waard it laboratoarium in selsstannich ûnderdiel fan it Ministearje fan Justysje.
Yn 1951 wie de oprjochting fan in besibbe ynstitút: it *Gerechtelijk Geneeskundig Laboratorium* (letter werneamd ta *Laboratorium voor Gerechtelijke Pathologie*). Patolooch-anatoom dr. Jan Zeldenrust wie de earste direkteur fan it laboratoarium.
Op 1 novimber 1999 binne beide laboratoariums byinoar gien yn it NFI fan no.

It laboratoarium wie oant oktober 2004 yn Rijswijk yn Súd-Hollân festige, mar sit wilens yn de nijbouwyk Ypenburg yn De Haach.

## It wurk fan it NFI

It NFI komt geregeld yn it nijs. Benei alle grutte saken wêryn't forinsysk spoaremateriaal fûn wurdt, wurde dêr ûndersocht. It ynstitút hat goed fjirtich mêden en kin  multydisiplinêr oan in ûndersyk wurke wurde, dat fariearret fan patology, toksikology, gemysk ûndersyk, wapens en munysje, ferkear, miljeu, digitale spoaren oant ûndersyk nei ferdôvjende middelen en DNA.

It NFI is bot groeid yn it ramt fan ferskate yntensivearringsprogramma's lykas terrorisme. Der wurkje sa'n fjouwerhûndert minsken. It kwaliteitssysteem by it NFI is fier trochûntwikkele. Sadwaande wurde ûndersiken dûbelt útfierd en it leafst blyn (*double blind experement*), dat ien fan de redenen is dat it tal ûndersikers útwreide is. Nei oanlieding fan it rapport Posthumus wurdt wurke oan in better kontakt mei de plysje yn ûndersykssintrum dy't se tegearre hawwe, de FSO's. Fierder wurdt in soad omtinken jûn oan de ûnôfhinklikens fan de saakkundige yn in ûndersyk en oan it begrypliker meitsjen fan de rapportaazje. Teffens wurdt in soad tiid bestege oan research en ûntwikkeling om de metoaden fierder te objektivearjen en fansels om de ûndersyksrisseltaten flugger ta foldwaan te hawwen.

## Sjoch ek
* Autopsy

## Keppeling om utens
* webstee NFI
Ronald Venetiaan

**Ronald Runaldo Venetiaan** (Paramaribo, 18 juny 1937 - dêre, 5 novimber 2025) wie in Surinaamske politikus. Hy wie de 6e en 8e prisidint fan Suriname.
York Universiteit

De **York Universiteit** (Ingelsk: *York University*; Frânsk: *Université York*), ôfkoarte ta **YU**, is in universiteit yn Toronto, Ontario, Kanada.

De York Universiteit bestiet sûnt 1959.

## Keppeling om utens
* Offisjele hiemside fan de York University
Sinéad O'Connor

**Sinéad Marie Bernadette O'Connor**, (Dublin, 8 desimber 1966 - Londen, 26 july 2023) wie in Iersk singer-songwriter. Sy waard ein jierren tachtich bekend mei har debútalbum  *[[The Lion and the Cobra]]* en hie 1990 oer de hiele wrâld in soad súkses mei in nije bewurking fan Prince syn liet "Nothing Compares 2 U".

Sy wie ek bekend om har útsprutsen mieningen oer organisearre religy, frouljusrjochten, oarloch en bernemisbrûk, dy't út en troch opskuor en kontroverse feroarsake hawwe.

O'Connor makke tsien solo-albums, mar ek in protte singles en filmlieten. Teffens hat se oparbeide mei tal fan oare artysten en die hja mei oan konserten foar goede doelen.

Yn 2017 feroare O'Connor har namme yn **Magda Davitt**. Nei 't se har yn 2018 ta de islam bekearde, feroare se dy yn **Shuhada' Sadaqat**. Se bleau lykwols platen opnimmen en optreden ûnder har bertenamme.

Sinéad O'Connor waard op 26 july 2023 dea oantroffen yn in appartemint yn de wyk Herne Hill yn Londen, dêr 't se sûnt in pear wike wenne. Se waard op 8 augustus beïerdige yn de Ierske stêd Bray.

## Diskografy
### Studio-albums

### Live-albums

### Kompilaasje-albums

;EP
* Gospel Oak - (3 juny 1997) - Chrysalis
* Live in Rotterdam '90 - (17 july 2021) - Warner

## Keppelings om utens
* Sinéad O'Connor 
* Can Catholic Church be salvaged? Sinead O'Connor says No
Hendrik C. van de Hulst

**Hendrik Christoffel (Henk) van de Hulst** (Utert, 19 novimber 1918 - Leien, 31 july 2000) wie in Nederlânsk astronoom.

## Libben
Van de Hulst wie in soan fan berneboekeskriuwer W.G. van de Hulst sr. Hyn studearre yn Utert en behelle yn 1946 by Marcel Minnaert syn doktoraat, mei it proefskrift "Optics of spherical particles". Nei syn promoasje wurke er as *postdoc* oan de Yerkes-stjerrenwacht fan de Universiteit fan Chicago.

Yn de Twadde Wrâldoarloch berekkene er, ynspirearre fan Jan Hendrik Oort, dat wolken fan neutraal waterstof yn us Molkweistelsel elektromagnetyske strieling mei in golflingte fan 21 sintimeter útstjoere moasten. Dy strieling waard yn 1951 ek yndie ûntdutsen en yn 'e mande mei Oort en Christiaan Alexander Muller sette Van de Hulst út ein mei in projekt dat it neutrale wetterstof yn it Molkenpaad yn kaart bringe moast. De spiraalfoarmige struktuer fan it Molkenpaad waard dêrtroch foar it earst fêstlein.

Tusken 1948 en 1984 wie Van de Hulst ferbûn oan de Universiteit Leien, earst as lektor en fân 1952 ôf as gewoan heechlearaar. Hy levere in wichtige bydrage op it mêd fan radio-astronomy en ek oan nasjonale en ynternasjonale organisaasjes op it mêd fan romteûndersyk. Van de Hulst krige yn 1955 de Henry Draper Medal, yn 1964 de Rumford Medal, yn 1978 de Bruce Medal en yn 1995 de Karl Schwarzschild Medal. 'Planetoïde 2413 van de Hulst' is nei him ferneamd en '2412 Wil' is nei syn oare helte ferneamd. Hy wie lid fan de *[[Koninklijke Nederlandse Akademie van Wetenschappen]]* (KNAW).

Van de Hulst waard 1958 der earste presidint fan COSPAR, in nije ynternasjonale organisaasje foar romteûndersyk. Teffens wie er nau belutsen by de oprjochting fan de Jeropeeske Romtefeartorganisaasje ESA en spile er in rol fan belang by it ta stân kommen fan it Europeeske Romtefeartûndersyk en Technologysintrum ESTEC yn Noardwyk yn Súd-Hollân.

## Promovendussen
Promovendy fan Van de Hulst binne ûnder oare Gart Westerhout (1958), Alexander Ollongren (1962), Harm Habing (1968), Vincent Icke (1972), Elly Dekker (1975), Wim Hermsen (1980), Tim de Zeeuw (1984) en Marijn Franx (1988).

## Keppelings om utens
*  biografy ''The Bruce Medalists''
*  Earbetoan oan van de Hulst fan de ''Universiteit Leien''
* Biografy
* Publikaasjes fan Hendrik Christoffel van de Hulst
Katakombe

**Katakomben** binne troch minsken makke ûndergrûnske gongen, yn it foarste plak ornearre as begraafplakken en ynearsten de oantsjutting fan dy fan de earste kristenen yn Rome. Letter krigen ek ûndergrûnske begraafplakken op oare plakken yn de wrâld de namme katakombe.

## Algemien
Katakomben besteane faak út yngewikkelde gongestelsels en kinne foege labyrinten wêze. Sy binne troch minsken makke om har te ferskûljen as om deaden by te setten. De wanden hawwe faak ienfâldige grêfnissen dy't *loculi* neamd wurde en dy't ôfsletten waarden mei in plaat fan terrakotta as moarmer. Rikere famyljes hiene faak ryklik fersierde eigen grêfkeamers. Der binne katakombes yn ûnder oaren Rome, Napels, Sicilië, Malta en Noard-Afrika, ûnder mear yn Cyrene. Letter iuwen waarden ek oare ûnderierdske tsjerkôven en ossuariums as katakomben oantsjut, lykas dy yn Parys en Valkenburg. Katakomben binne ek brûkt as skûlplak yn oarloggen, as skûlplak foar smokkelders en as moetingsplak foar kultoanhingers.

## Rome
De katacomben fan Rome binne antike tunnelstelsels mei ûnderierdske grêven ûnder en yn de omkriten fan Rome. Der binne teminsten fjirtich, wêr't guon fan earst yn de twadde helte fan de tweintichste iuw ûntdutsen binne. Sy binne fral bekend as de grêven fan de earste kristenen dêre, mar der binne ek Romeinske en joadske grêven ûnder, soms yn aparte katakomben, mar ek meiïnoar.

Meidat de kristenen yn Rome yn de twadde iuw ferfolge waarden, sochten sy nei in manier om harren deaden yn it geheim begrave te kinnen. De ûndergrûn fan Rome bestiet út  sêfte dowestien, dat it wie frij maklik om dêryn tunnels te meitsjen, wylst it stientme ferhurdet at it mei de lucht yn kontakt komt. In protte tunnels binne kilometers lang en kinne wol trjie ferdjippings hawwe.

## Valkenburg oan de Geul
Yn Valkenburg yn Limburch is yn in ûndergrûnske mergeldollerij, oan de Plenkertstrjitte, fan 1908 oant 1913 in replika neffens de feiten fan de wichtichste dielen fan de katakomben fan Rome stal jûn, dy't noch altyd te besjen is.

## Sjoch ek
* Krypt
* Grêfkelder
* Mausoleum
* Tombe
* Ossuarium

## Literatuer
* , *Onderaards Rome, een speurtocht naar de wortels van het christendom in de catacomben van de Eeuwige Stad*, Leuven 2000 
* , *The Christian catacombs of Rome : history, decoration, inscriptions*, Regensburg 1999 
* , *Langs kerken en catacomben : een speurtocht in het oude Rome*, Muiderberg 1993

## Keppelings om utens
* http://www.catacombe.roma.it/
* http://web.tiscali.it/no-redirect-tiscali/catacombe_priscilla/
* http://www.catacombsociety.org/index.html
* http://members.lycos.nl/leonW/katakomben.html
Jûlija Lipnitskaja

**Jûlija Lipnitskaja** (Russysk: Ю́лия Липни́цкая, * 5 juny 1998, Jekaterinenburch), is in Russysk keunstrydster, Jeropeesk kampioene yn 2014, Olympysk kampioene keunstriden yn 2014 in lanlike kompetysje. Yn 2012 waard se wrâldkampioene by de junioaren. Se besleat yn april 2017 har keunstreedryd karriêre te beëinigjen, koart nei yn behanneling fanwegen anorexia.
Theodorus Niemeyer

**Theodorus Niemeijer**  (Grins, 27 juny 1822 – 12 augustus 1910) wie in Grinzer keapman en tabaksfabrikant. Yn 1848 naam er de tabakshannel "Het wapen van Rotterdam" fan syn heit oer en sette út ein mei de produksje fan ferskate soarten tabak. De oername helle de krante, sitaat: *"belovende in alles eene zuinige en solide behandeling"*. 

Under Niemeijer die it bedriuw it bêst; hy wurdt beskôge as de oprjochter fan it lettere ynternasjonale bedriuw Koninklijke Theodorus Niemeyer BV. Hy wie direkteur fan 1848 oant 1893. Albert Willem, syn soan, waard nei him direkteur. Hy besleat dat it bedriuw ûnder syn heite namme fuortset wurde soe.

Niemeijer is beïerdige op de begraafplak Moscowa yn Arnhim.
Wybo Meyer

**E.L. Wybo (Wijbe) Meijer** (Ljouwert, 10 augustus 1885 - Sassenheim, 12 juny 1942) wie in Nederlandsk keunstner.

Hy wie in soan fan Johannes Carel Meijer (prokureur) en Gerritje Bleeker. Doe't er tweintich wie ferhuze Wybo Meyer mei syn âlden nei Haarlim. Yn 1912 ferfear er nei Laren (Noard-Hollân) dêr't er oant 1921 arbeide. Yn Amsterdam wenne er oant 1933 op ferskillende adressen, meast op keamers. Dêrnei wenne er oant 1937 yn Utert, dêrnei oant 1941 yn Voorschoten en syn lêste jier yn Sassenheim.

Nei it gymnasium yn Ljouwert, waard er learling fan de *School voor Kunstnijverheid* yn Haarlim. Ien fan syn leararen wie Chris Lebeau. Hy waard grafikus, keunstskilder, yllustrator, tekstylûntwerper en boekbânûntwerper. Foar Ujouwerij W.J. Thieme & Cie yn Sutfen ûntwurp er 18 boekbânen. Njonken dat makke er noch teminsten 34 oare omslach- en boekbânûntwerpen. Hy tekene karikaturen en skreau artikels foar it moanneblêd Den Gulden Winckel en De Groene Amsterdammer en ûntwurp eks-librissen. Meast ûndertekene er syn wurk mei "Wybo Meyer".

Internationale tentoonstelling op gasgebied.jpg|Affysje (1923)
Roel Houwink.gif|Karikatuer fan Roel Houwink
Charles Howard Hodges

**Charles Howard Hodges** (Portsmouth, 1764 - Amsterdam, 24 july 1837) wie in Ingelsk keunstner dy't yn Nederlân karriêre makke.

## Wurkpaad
Yn 1788 ferfear er nei Amsterdam dêr't er by Johann Friedrich August Tischbein op de Keizersgrêft ynwenne.

Nei twa jier yn Dublin festige er him yn 1792 yn De Haach. Dêr en yn Amsterdam, dêr't er ek in protte arbeide, makke er "swartekeunstprinten" of mezzotinten fan Ingelske skilderstikken. Yn 1797 ferhuze er mei syn húshâlding nei Amsterdam, dêr't er him ûntjoech ta in protte frege portretskilder yn de styl fan Tischbein. Hy wie teffens graveur, tekener, útjouwer, keunsthanneler en lid fan it selskip Felix Meritis.

Hodges skildere de fiif lieders fan efterelkoar de Nederlânske politike systemen: steedhâlder Willem V fan de Republyk fan de Feriene Nederlannen, Riedpinsjonaris Rutger Jan Schimmelpenninck fan de Bataafske Republyk, kening Loadewyk Napoleon (kening fan Hollân), keizer Napoleon Bonaparte en kening Willem I fan de Nederlannen. Hy makke ek tal fan portretten fan Nederlânske ealju en patrysjers. It ienichst bekende portret fan Sebald Justinus Brugmans is ek fan syn hân. In ûntwerp foar in earekrús fan de Oarder fan de Uny woe Loadewyk Napoleon neat fan witte.

Hodges wie adviseur fan it Nederlânsk regear yn 1815 by it werombringen fan de tûzenen skilderijen en printen út Nederlânske samlingen, ûnder mear dy út de Galery Prins Willem V en de samling fan de steedhâlders, dy't de Frânsken yn 1795 yn beslach naam hiene. 
Hodges makke sa'n 700 portretten; de measte binne út de 19e iuw. De ierste wurken binne yn it pastel, de lettere mei oaljeferve. Portretten fan Hodges binne te finen yn it Ryksmuseum yn Amsterdam, yn oare museums, tal fan kastielen en yn keninklike en partikuliere samlingen.

Charles Howard Hodges wie de heit en learaar fan James Newman Hodges, in net sa wichtich skilder en opsichter fan it Ryksmuseum dat doe noch yn it Amsterdamske Trippenhûs festige wie. Fierder wiene Frederik Christiaan Bierweiler, William Fleming, Lambertus Johannes Hansen, Cornelis Kruseman, Joachim Jan Oortman, Petrus Antonius Ravelli, and Francesco Tozelli learlingen fan Hodges.

## Galery

Ofbyld:LouisBonaparte Holland.jpg|Louis Bonaparte (1809)
Ofbyld:Sebald Justinus Brugmans.jpg|Sebald Justinus Brugmans
Ofbyld:Jacoba Vetter (1796-1830). Echtgenote van Pieter Meijer Warnars 1837 RIJK SK-A-661.jpg|Jacoba Vetter (1837)
Ofbyld:Portret van Margaretha Sautijn, weduwe Lampsins..jpg| Margaretha Sautijn
Lambertus Johannes Hansen

**Lambertus Johannes Hansen** (Staphorst, 1803 - Amsterdam, 1859) wie in 19e iuwsk Nederlânsk keunstskilder.

## Biografy
Hy wie in soan fan de skilder Carel Lodewijk Hansen en in broer fan Carel II (berne 1793). Hy krige ûnderrjocht fan syn heit, Jean Augustin Daiwaille, Charles Howard Hodges, Jan Hulswit, Pieter Barbiers IV en Jan Willem Pieneman. Hy is bekend fan syn ynterieurs yn de styl fan Pieter de Hooch. Yn 1832 wûn er in sulveren medalje foar syn skilderij yn de kategory 'neakens'. Yn 1833 waard er lid fan de *Koninklijke Akademie van Beeldende Kunsten* yn Amsterdam. Doe't er dêr learaar wie, joech er les oan ûnder oaren Hendrik Jacobus Scholten.

## Famyljeportretten

File:Carel Lodewijk Hansen.jpg|Carel Lodewijk Hansen, Lambertus syn heit
File:Cornelia Helena Anna Christiani.jpg|Cornelia Helena Anna Christiani, Lambertus syn oarehelte
File:Self Portrait Lambertus Johannes Hansen.jpg|Lambertus Hansen, selsportret


## Galery

File:LJHansenWomanSellingVegetables.jpg|Grientefrou, kolleksje Ryksmuseum Amsterdam
File:Lambertus Family Painting.jpg|Ynterieur mei skilderjende man
File:Lambertus painter and children.jpg|Ynterieur mei in man en bern njonken in skilderij op in ezel
File:Lambertus Johannes Hansen - Interieur van de kathedraal te Burgos - 0150 - Rijksmuseum Twenthe.jpg|Ynterieur fan dee katedraal yn Burgos, 1851, kolleksje Ryksmuseum Twinte
File:Lambertus woman and girl.jpg|Ynterieur mei in frou en famke
File:Lambertus woman child hall.jpg|Frou en bern yn in gong
File:Lambertus Johannes Hansen - Voornaam Binnenhuis Met Vrouw En Kind Bij Een Trap.JPG|Ynterieur mei in frou en bern njonken in trep, kolleksje Teylers Museum
Oeral (rivier)

De **Oeral** is in rivier troch Ruslân en Kazachstan. De boarne fan de rivier leit yn it Oeralgebiet en rivier komt út yn de Kaspyske See. De rivier hat in lingte fan 2.428 km en in streamgebiet is 249.549 km².

De grutste stêden oan de Uralrivier binne
* Orsk (Ruslân) - hjir komt de Or yn de rivier út;
* Orenburch (Ruslân) - fan hjir ôf kinne grutte skippen op de rivier farre, en is de rivier in grut part fan it jier, 210 dagen iisfrij;
* Oral (Kazachstan);
* Atıraw (Kazachstan) - hjir komt de rivier yn de Kaspyske See út.

De Oeralrivier hiet oant 1775 *Jaik*. Katarina de Grutte hat de namme feroare doe't de Jaik-kozakken meidiene oan de Poegatsjov-opstân. Hja woe sa harren namme *Jaik* ferdwine litte. Dat is ek slagge, mar it hat neat úthelle om't de Jaik-kozakken mei de nammeferoaring meidien hawwe en no Oeral-Kozakken hjitte.
Malvino Salvador

**Malvino Ramos Salvador** (Manaus, 31 jannewaris 1976) is in Brazyljaansk akteur.

## Filmografy
* 2013 - Amor à Vida ....Bruno dos Santos Araújo
* 2012 - Guerra dos Sexos ....Lutador
* 2012 - As Brasileiras ....Sivaldo Modesto
* 2011 - Fina Estampa ....Joaquim José da Silva Pereira (Quinzé)
* 2009 - Caras & Bocas ....Gabriel Batista da Silva
* 2008 - La favorita ....Damião
* 2007 - Siete pecados ....Régis Florentino
* 2007 - Faça sua História ....Haroldão
* 2006 - O Profeta ....Camilo de Oliveira
* 2005 - Alma Gêmea .... Vitório
* 2004 - Cabocla ....Tobias de Oliveira Pinto

## Keppeling om utens
* Malvino Salvador yn de IMDb